SARLNUUS, 23 SEPTEMBER 2012 


U luister na ZS6SRL, die amptelike radiostasie van die Suid-Afrikaanse Radi- 
oliga, die nasionale vereniging vir amateurradio in Suid-Afrika, met `n nuusbul- 
letin wat elke Sondag om 08:15 SAT in Afrikaans en om 08:30 SAT in Engels 
uitgesaai word. Om te luister na `n web-stroom, besoek www.sarl.org.za, klik 
op `'Amateur Radio Today” en volg die skakels vir meer inligting. Vir oudio via 
Echolink, verbinding met ZSOJPL-R. 


U kan hierdie en vorige bulletins van www.sarl.org.za aflaai en ook daar inteken 
om toekomstige bulletins per e-pos te ontvang. 


U nuusleser vanoggend is (naam), (roepsein), op 145,725 en 7 066 MHz vanuit 
Pretoria, met herleidings op 7,066 3,695 MHz ESB. (Ander nuuslesers verander 
om te pas). 


STIL SLEUTELS 


Dit is met leedwese dat bekend gemaak moet word dat die sleutels van twee 
radioamateurs onlangs stil geraak het. Hulle is: 


Die van Rowan Baumgarten, ZS6BIB, op 15 September. Rowan was 'n gere- 
spekteerde lid van die Alberton Amateurradioklub. Hy het amateurradio by 
Jota, Scopex, Oorlogsmuseum, lugskoue en waar ook al bevorder en hy was deel 
van die RP Foundations' fietsryklub en het vir 18 jaar in die leiervoertuig as 
kommentator gery. 


Die van Martin Harper, ZS6MSG, voorheen ZS5VO, het op 17 September stil 
geraak. Martin was `n aktiewe Hamnetlid. 


Ons innige meegevoel aan die familie en vriende van die oorledenes. 
(POUSE) 

In die nuus vandag; 

ERFENISDAGNAELLOOP 

RADIOTEGNOLOGIE-IN-AKSIE SIMPOSIUM 

MTN RADIOAMATEUR VAN DIE JAAR TOEKENNINGS 
VOORUITSKOUIING NA WRCO-15 


U luister na ZS6SRL. Bly ingeskakel vir meer besonderhede oor hierdie en ander 
belangrike en interessante items 


ERFENISDAGNAELLOO 


Die doel is om met aktiwiteit op 40 m-band op 24 September openbare be- 
trekkinge te bevorder met betrekking tot die verskillende erfenisterreine in Suid- 
Afrika. Aktiwiteit begin om 10:00 UTC en eindig om 18:00 UTC (12:00-15:00 
SAT. Frekwensies kan alleenlik as volg gebruik word: GG, 7 000-7 025 kHr, 


spraak, 7 060-7 100 kHz en 7 130-7 200 kHz en `n maksimum uitsetkrag van 100 
W word toegelaat. 


Die roepsein, RST-seinverslag, `n reeksnommer beginnende by 001 en `n letter 
wat die stasietipe aandui nl. B vir blokhuise, H vir ander erfenisterreine en 
G vir algemene stasies, word uitgeruil, by voorbeeld: 59 001 B. Vir stasies by 
blokhuise en erfenis terreine, is veldstasiereëls van toepassing ooreenkomstig die 
SARL se blou boek. 


Puntetelling - GG - 12 punte vir elke kontak met `n stasie op `n Suid-Afrikaanse 
blokhuis of ander erfenisterrein en 4 punte vir elke ander stasie. 


Spraakkontakte - 8 punte vir elke kontak met `n stasie op `n Suid-Afrikaanse 
blokhuis of ander erfenisterrein en 2 punte vir elke ander stasie. 


Vermenigvuldiger - Blokhuis (B) en Erfenis (H)-stasies gebruik `n ver- 
menigvuldiger van 3 (x38) Algemene stasies (G) gebruik geen vermenigvuldiger 
nie. Elektroniese logstate word benodig en kan in enige standaard formaat 
of MS Excel ingedien word. (Geen logstate op papier, geskandeerde beelde of 
PDE-lêers sal aanvaar word nie, behalwe as kontrole logstate. E-pos logstate 
na riaanzsApr@gmail.com en stuur 'n afskrif aan fwolff@global.co.za. 


Die sluitingsdatum vir die instuur van logstate is 9 Oktober 2012. 
RADIOTEGNOLOGIE-IN-AKSIE SIMPOSIUM 
Vooraf bespreking vir Kaapstad sluit Woensdagaand. 


Die laaste in die 2012 reeks van die SARL se Radiotegnologie-in-Aksie sim- 
posiums word in Kaapstad op 29 September 2012 by die Kaapse Skiereiland 
Universiteit van Tegnologie Bellvillekampus gehou. Die volledige program en 
inskrywingsvorms is nou beskikbaar op die SARL se webwerf. Klik op RTA of 
die skakel in die nuusopdateringsentrum op die tuisblad. 


Voorafbesprekings is belangrik vir die spysenieringreëlings en waarborg ook dat 
u die CD en die SDR-boustel by die vergadering sal kry. Voorafbespreking sluit 
op Woensdagaand. Daarna sal besprekings slegs op die dag van die simposium 
aanvaar word. 


Die uitdaging is vir die Wes-Kaapse radioamateurs om die Gautengse rekord van 
byna 100 deelnemers te klop, voorafbesprekings nader nou die 50 merk. Maak 
asseblief gebruik van die voorafbesprekingfasiliteit en staan `n kans om `n ARRL 
Basiese Antennaboek te wen. Die besprekingsvorm kan afgelaai word van die 
SARL se webwerf. 


MTN RADIOAMATEUR VAN DIE JAAR TOEKENNINGS 
Nominasies sluit op 5 Oktober. 


Hier is `n geleentheid om `n radioamateur, wat `n bydrae tot die amateurradio 
maak te erken. Daar is drie kategorieë: 


GARTH MILNE TEGNIESE INNOVASIE TOEKENNING Die toekenning 
word gemaak vir die ondersteuning, ontwikkeling en toepassing van tegnologiese 
innovasie in amateurradio in Suid-Afrika. Die ontvanger sal `n persoon wees 
wat die gebruik van tegnologie in amateurradio op klubvlak, nasionaal, by skole 
of `n tersiêre instelling bevorder. 


MTN RADIOAMATEUR VAN DIE JAAR TOEKENNING Die toekenning 
word gemaak vir die ondersteuning en ontwikkeling van die amateurradiodiens 
in Suid-Afrika, nie vir individuele prestasies soos DXCC en ander operasionele 
toekennings of wedstryde nie. Die ontvanger sal `n persoon wees wat van sy 
of haar kundigheid en tyd gegee het tot die bevordering van amateurradio in 
Suid-Afrika. 


MTN AMATEURRADIO VERDIENSTELIKHEIDSTOEKENNING Jaarliks 
erken die Suid-Afrikaanse Amateurradio Ontwikkelingstrust is die diens van `n 
radioamateur of 'n groep van radioamateurs vir diens aan die gemeenskap. 


Gemeenskapsdiens kan hulp aan `n gestremde radioamateur, kommunikasie- 
ondersteuning gedurende 'n sportgebeurtenis of `n rampsituasie soos `n padon- 
geluk of 'n natuurramp soos `n vloed, veldbrande of `n aardbewing wees. Nomi- 
nasies word ingewag vir `n individu of `n groep persone soos `n radioklub, of `n 
vereniging. 


Nominasievorms is beskikbaar op www.amateurradio.org.za of deur die stuur 
van 'n versoek per e-pos aan saardt@intekom.co.za. Die sluitingsdatum vir 
nominasies is uitgestel tot 5 Oktober 2012. 


NUWE @ST BESTURENDE REDAKTEUR 


Die ARRL het aangekondig dat boekredakteur, Becky Schoenfeld, WI1BXY, 
bevorder is tot besturende redakteur van @OST. Schoenfeld het meer as twee 
dekades ervaring van die publikasie. 


Voor haar werk by die ARRL se hoofkantoor het Schoenfeld gedien as die se- 
nior redakteur van die tydskrif vir onderrig vir kleuters tot graad 8 en senior 
projekredakteur vir die handboekuitgewer Macmillan/ McGraw-Hill. Sy is ook 
die stigter van die Amaranth tydskrif wat `n hoogs suksesvolle poësietydskrif is. 


WI1BXY is in besit is van 'n Meestersgraad in Beeldende Kunste van Emerson- 
kollege en `n Baccalaureus Artium van Fairfield Universiteit. Haar amateurradio 
aktiwiteite sluit in die jag van ruitverwysings ter verkryging van haar 6 meter 
VUGC-toekenning en DX-jag op 10 meter. 


Schoenfeld hervul die pos wat voorheen beklee is deur Joel Kleinman, NIBKE, 
wat 'n paar weke gelede tragies in `n huisbrand gesterf het. 


VOORUITSKOUIING NA WRCO-15 


Uit `n amateurradio perspektief, was die 2012 Wêreldradiokonferensie, WRC-12, 
baie suksesvol. Volgens IARU-sekretaris Rod Stafford, W6ROD,sal die Admin- 
istratiewe Raad van die TARU in die volgende 45 dae byeenkom en sal die items 


op die agenda vir die 2015 Wêreldradiokonferensie bespreek met die oog op die 
bou van die beste strategie om te volg met dié agendaitems in `n manier wat 
die mees gunstige is vir die amateurradiodiens. 


WRC-15 Agenda Item 1.4 doen `n beroep op die afgevaardigdes om ” 'n moont- 
like nuwe toekenning aan die amateurdiens te oorweeg op 'n sekondêre basis 
in die band 5 250-5 450 kHz in ooreenstemming met Resolusie 649 (WRCO-12).” 
Volgens Stafford, sal die TARU baie tyd en moeite spandeer om ondersteuning 
te werf en die aanvaarding van hierdie agendapunt te verseker. 


Agenda Item 1.1 “oorweeg addisionele spektrumtoekennings tot die mobiele di- 
ens op 'n primêre basis en identifiseer bykomende frekwensiebande vir die Inter- 
nasionale Mobiele Telekommunikasie (IMT) en verwante regulatoriese bepalings, 
om die ontwikkeling van landelike mobiele breëbandprogramme te fasiliteer, in 
ooreenstemming met Resolusie 233 (WRC-12)” 


“Met blykbaar almal regoor die wêreld wat 'n mate van breëband toegang verkry, 
sal die soektog vir die radiospektrum om aan die die behoeftes vir mobiele kon- 
nektiwiteit voldoen sal selfs meer intens word soos WRC-15 nader kom, ver- 
duidelik Stafford.” Nasionale telekommunikasieowerhede regoor die wêreld en 
die TTU is op soek na spektrum om die behoeftes vir mobiele verbindings te vul. 
Soos hierdie agendaitem ontwikkel, sal die TARU daar wees om die amateurra- 
diospektrum te behou.” 


Ander WRC-15 items op die agenda wat noukeurig deur die TJARU dopgehou 
sal word, sluit die volgende in: 


Agenda Item 1.6.1: “Oorweeg die moontlike addisionele primêre toekennings 
aan die vaste satellietdiens (Aarde na die ruimte en ruimte-na-aarde) van 250 
MHZ in die spektrum tussen 10 GHz en 17 GHz in Streek 1.” 


Agenda Item 1.10: “Oorweeg spektruamvereistes en moontlike addisionele spek- 
trumtoekennings vir die mobiele na satellietdiens in die Aarde na die ruimte en 
ruimte na aarde rigtings, met inbegrip van die satellietkomponent vir breëband- 
toepassings, insluitende Internasionale Mobiele Telekommunikasie (IMT) binne 
die frekwensiebereik van 22 GH7 tot 26 GHZz, in ooreenstemming met Resolusie 
234 van WRGC-12.” 


Agenda Item 1.18: “Oorweeg `n primêre toekenning aan die radio liggingsbepal- 
ingdiens vir voertuigtoepassings in die 77,5-78,0 GHz frekwensieband in ooreen- 
stemming met Resolusie 654 van WRC-12.” 


“Baie radioamateurs is bewus van die toenemende gebruik van amateurspek- 
trum deur klein satelliete, hoofsaaklik deur universiteite,” het Stafford opgemerk. 
“Dit is steeds `n toenemend moeilike toestand.” 


Akkommodeer die aantal klein, nie-kommersiële satelliete binne die amateur- 
bande. Hierdie opvoedkundig gebaseerde satelliete pas nie werklik in in die 
definisie van amateurdiens nie, maar was nog altyd daar geakkommodeer. Hi- 
erdie klein satelliete, met massas tussen 1 en 10 kg word as nanosatelliete beskou 


en ook picosatelliete, met massas minder as 1 kg. Die ITU poog om hierdie saak 
op 'n ordelike manier te hanteer en `n voorlopige” WRO-18 agenda-item is om 
te oorweeg of hierdie satellietbedrywighede in `n alreeds oorlaaide spektrum 
geakkommodeer kan word. Soos dinge ontwikkel sal die TARU sy ledeverenig- 
ings op hoogte van sake hou. 


KOMPETISIENUUS 
SARL 80 m KLUBKAMPIONSKAP 


Op Woensdagaand 26 September sal die ESB-kompetisie van 17:30 tot 18:30 
aan die gang wees. Die uitruiling is `n RS-verslag en `n volgnommer wat by 
001 begin. U kan deelneem as 'n enkeloperateur- of multioperateurstasie met 
aktiwiteit op 3 600 tot 3 650 en 3 700 tot 3 750 kHz. Elke kontak tel net een 
punt. 


Elke sessie is 'n kompetisie uit eie reg en logstate moet binne 7 dae na die 
kompetisie , dus om 23:59:59 op 3 Oktober aan zsdbfn@netactive.co.za. gestuur 
wees. 


GELUKWENSING AAN BERNIE, ZSA4TX 


Bernie van der Walt, ZS4TX, het met hoë krag aan die 2011 CO WW DX GG- 
kompetisie deelgeneem en het 2 208 429 punte ingesamel. Hierdie puntetelling 
het verseker dat die Enkeloperateur, Enkelband, Wêreld 28 MHz-trofee aan 
Bernie toegeken is. Pragtig gedoen Bernie, veels geluk. 


HEF VOORTPLANTINGSVOORSPELLING 


Hannes Coetzee, ZS6BZP, berig dat die sonaktiwiteitsvlak laag is. Tans is daar 
slegs `n paar sonvlekke sigbaar. Hopelik sal die nuwe, reuse sonvlek 1 575 die 
sonaktiwiteitsvlakke in die komende weke bietjie lig. 


Vir diegene wat hulle eie frekwensievoorspellings wil doen, die verwagte effek- 
tiewe sonvlektelling vir die week is ongeveer 62. 


Amateurs gaan al die DX-bande van 20 tot 10 m gebruik met 15 m wat die 
beste openinge gaan oplewer terwyl die 20 m net 'n kortkop agter behoort te 
wees. As gevolg van die laer sonaktiwiteit gaan 10 m openinge minder gereeld 
voorkom. 


Besoek gerus www.spaceweather.co.za vir meer inligting. 


DAGBOEK VAN GEBEURE 24 September Dit is mêre, Erfenisdagnaelloop 
van 12:00 tot 15:00 SAT. 26 September - SARL 80 m klubkampioenskap 
ESB-kompetisie van 17:30 tot 18:30. 29 September Radiotegnologie-in- 
Aksie simposium in Kaapstad. Voorafbespreking sluit Woensdagaand. 29 
September Snuffelmark van die Wes-Rand amateurradioklub. 3 Oktober 

Logstate vir die SARL 80 m klubkampioenskap ESB-kompetisie moet in 
wees na zsdbfn@netactive.co.za. (05 Oktober - Nominasies vir MTN geborgde 
SAARDT-toekennings in te wees na saardt@intekom.co.za. (09 Oktober - 


Erfenisdagnaelloop se logstate moet in wees na riaanzsApr@gmail.com en 
fwolff@global.co.za. 


SARL-nuus nooi klubs en individue uit om nuusbrokkies van belang in te dien 
by radio amateurs en kortgolf-luisteraars. Plaas nuusberigte - indien moontlik 
- in beide Engels en Afrikaans na www.sarl.org.za/newsinbox.asp, nie later nie 
as die Donderdag wat die bulletindatum voorafgaan. 


Die SARL nooi u om te luister na Amateur Radio Vandag, elke Sondagoggend 
om 10:00 SAT op 145,750 MHz in die Pretoria-omgewing, met herleidings op 
7 082, 7 205 en 17 760 kHz. Daar is ook 'n potgooi-uitsending deur ZS6RO. 
Vir oudiostrome en Echolink deur ZS6FCS, besoek www.sarl.org.za, klik op 
'Amateur Radio Today”, gaan na die groen kolom en klik op 'LUISTER OP 
DIE WEB'. `n Heruitsending vind op Maandae om 17:30 UTC op 3 230 kHz. 
plaas Sentech borg die uitsendings op die nie-amateur frekwensies. 


U het geluister na `n nuusbulletin van die Suid-Afrikaanse Radioliga, saamgestel 
deur Martin Schwella, ZSAMS, en geredigeer deur George Honiball, ZS6NE. 


Dankie dat u geluister het, 73. 
/EX 


